section_heading: Životopis
paragraph_text: Angelo Scola rođen je u Malgrateu, u Lombardiji, od oca Carla Scole i majke Regine Colombo. Bio je mlađi od dva sina. Pohađao je srednju školu Manzoni Lyceumu u Leccou. Studirao je filozofiju na Milanskom katoličkom sveučilištu od 1964. do 1967. godine. Doktorirao je na temu kršćanske filozofije. Tijekom tog vremena služio je kao potpredsjednik, te kasnije predsjednik talijanske Federacije katoličkih studenata, te studentskog krila Katoličke akcije. Nakon školovanja u sjemeništima Saronnu i Venegonu u Milanu, za svećenika ga je zaredio biskup Abele Coniglia 18. srpnja 1970. u Teramu.